Kichwa: Mabikira 'watakatifu' wanaoolewa na Yesu\nKwa kuzingatia jina la hapo juu la makala ya kuwaziwa, fikiria makala.\n
Alikuwa akifunga ndoa na Yesu Kristo.

Bi Hayes, 41, ni mwanamke bikra aliyejihifadhi ili awe mke wa Mungu. Hii ni ada ambayo si ya lazima wanayoweza kufanya wanawake wanaoamini katika ukatoliki kwa kujitoa wakfu miili yao kwa Bwana kwa maisha yao yote. 

Lakini hata ndani ya Ukatoliki, ada hii inayofahamika kwa kingereza kama consecrated virgins si maarufu- na waumini wachache wanafahamu juu ya mabikra hao- moja ya sababu ni kuwa ada hiyo iliruhusiwa kwa uwazi na kanisa chini ya miaka 50 iliyopita.   

Katika sherehe ya wakfu ama harusi, mwanamke bikra ambaye huvaa shela jeupe- hula kiapo cha maisha cha kutojihusisha na mahusiano ya kimapenzi na kutokufanya ngono. 

Wanawake hao pia huvaa pete za ndoa - ambayo huwa ni alama ya kufunga uchumba ama ndoa na Kristo. 

"Mara nyingi naulizwa: 'Kwa hiyo, umeolewa?'" anasema bi Hayes. "Kawaida huwajibu kuwa mimi ni sawa tu na wanawake watawa (masista) wa kanisa, na nimejitoa kwa Kristo kwa moyo wote, tofauti mie naishi nje na watu wa kawaida."

Pete ni alama ya kufunga ndoa na Kristo, mabikra hao huamini.

Mwanamke huyo ni mmoja kati ya "wake wa Kristo" 254 wanaoishi nchini Marekani kwa mujibu wa taasisi yao iitwayo United States Association of Consecrated Virgins (USACV). Wanawake hao wanafanya kazi mbali mbali ikiwemo zima moto, uhasibu, ualimu na wengine ni wafanyabiashara. 

Duniani kote kwa mujibu wa utafiti uliofanywa mwaka 2015 kuna wanawake kama hao 4,000 huku Vatican (makao makuu ya kanisa katoliki) ikisema ada hiyo imekuwa ikipata wafuasi wengi katika miaka ya karibuni kutoka maeneo tofauti ya dunia. 

Tofauti na masista, mabikra watakatifu ama wake wa Yesu, hawaishi kwenye makao maalumu ya kanisa ama kuvaa nguo maaalumu; wanaishi maisha ya kawaida, wanafanya kazi na wanijetegemea kwenye kuendesha maisha yao ya kila siku. 

Papa 'ahofia' makasisi wapenzi wa jinsia moja 

Hakuna ada kama hiyo kwa wanaume ndani ya Kanisa Katoliki. 

Ufaransa na Italia wanaongoza kwa kuwa na mabikra watakatifu 1200 kwa ujumla. Nchi nyengine kama Mexico, Romania, Poland,...